Zwjazk 90/Zeleni
Zwjazk 90/Zeleni (němsce Bündnis 90/Die Grünen; skrótka Zeleni abo GRÜNE) je politiska strona w Němskej, kotraž bu dnja 14. meje 1993 w Lipsku ze stronow Zwjazk 90 a Zelenych załožena. Předsydaj stej wot februara 2022 Ricarda Lang a Omid Nouripour. Wot 1998 do 2005 bě strona jako mjeńši koaliciski partner na zwjazkowym knježerstwje wobdźělena. Wot decembra 2021 je wona jako mjeńši koaliciski partner dźěl amploweje koalicije. Zwjazk 90/Zeleni maja něhdźe 125.000 čłonow a zapósłancow w kóždym krajnym sejmje.
W tuchwilnym 20. zwjazkowym sejmje ma Zwjazk 90/Zeleni 118 wot 736 sydłow.
szl_Latn szl_Latn szl_Latn